ปีเอียว

ปีเอียว หรือ ปี่เอียว (มีบทบาทในช่วง ค.ศ. 220–231) มีชื่อในภาษาจีนกลางว่า เฟ่ย์ เย่า () หรือ เฟ่ย์ เหยา () เป็นขุนพลของรัฐวุยก๊กในยุคสามก๊กของจีน

 ประวัติ 
มีข้อมูลเพียงเล็กน้อยเกี่ยวกับปีเอียวที่บันทึกในประวัติศาสตร์ ต่างจากบุคคลสำคัญอื่น ๆ ในช่วงปลายราชวงศ์ฮั่นตะวันออกและยุคสามก๊กตรงที่ไม่มีบทชีวประวัติของตนเองในบันทึกประวัติศาสตร์จดหมายเหตุสามก๊ก (ซานกั๋วจื้อ) ในศตวรรษที่ 3 ซึ่งเป็นแหล่งข้อมูลทางประวัติศาสตร์ของยุคสามก๊กที่เชื่อถือได้ ข้อมูลเกี่ยวกับปีเอียวพบได้ในบางส่วนของบทชีวประวัติของบุคคลอื่น ๆ 

ปีเอียวถูกกล่าวถึงครั้งแรกในปี ค.ศ. 220 ปีที่รัฐวุยก๊กก่อตั้งขึ้นและเป็นจุดเริ่มต้นของยุคสามก๊กจือจื้อทงเจี้ยน เล่มที่ 69. ปีเอียวเข้าร่วมกับขุนพลโจจิ๋นในการปราบกบฏที่ก่อการโดยจาง จิ้น (張進) ในเมืองจิ่วเฉฺวียน (酒泉郡 จิ่วเฉฺวียนจฺวิ้น; ปัจจุบันอยู่บริเวณนครจิ่วเฉฺวียน มณฑลกานซู่)(文帝即王位，以真爲鎮西將軍，假節都督雍、涼州諸軍事。錄前後功，進封東鄉侯。張進等反於酒泉，真遣费曜討破之，斬進等。) จดหมายเหตุสามก๊ก เล่มที่ 9.

ปลายปี ค.ศ. 221 เมื่อชนเผ่าหลูฉุ่ยหู (盧水胡; อนารยชนหลูฉุ่ย) เริ่มก่อกบฏในมณฑลเลียงจิ๋ว (ครอบคลุมบางส่วนของมณฑลฉ่านซีและมณฑลกานซู่ในปัจจุบัน) ปีเอียวเข้าร่วมกับโจว ฉี (鄒岐), เตียวกี๋ (張既 จาง จี้), เซี่ยโหว หรู (夏侯儒) และคนอื่น ๆ ในการปราบปรามกบฏ(遣護軍夏侯儒、將軍費曜等繼其後。) จดหมายเหตุสามก๊ก เล่มที่ 15.  

ต้นปี ค.ศ. 229 เมื่อรัฐจ๊กก๊กที่เป็นรัฐอริของวุยก๊กส่งกำลังทหารเข้าบุกป้อมปราการของวุยก๊กที่ตันฉอง (陳倉 เฉินชาง; อยู่ทางตะวันออกของนครเป่าจี มณฑลฉ่านซีในปัจจุบัน) โจจิ๋นมอบหมายให้ปีเอียวนำกองกำลังไปหนุนช่วยเฮ็กเจียวขุนพลวุยก๊กที่รักษาตันฉอง แต่เฮ็กเจียวป้องกันตันฉองได้อย่างมั่นคง และทัพจ๊กก๊กก็ล่าถอยไปเมื่อปีเอียวยกกำลังมาถึง(十二月，諸葛亮圍陳倉，曹真遣將軍費曜等拒之。) จดหมายเหตุสามก๊ก เล่มที่ 3.    

ในปี ค.ศ. 230 ปีเอียวได้เลื่อนขั้นเป็นขุนพลทัพหลัง (後將軍 โฮ่วเจียงจฺวิน) ในปีเดียวกัน จูกัดเหลียงผู้สำเร็จราชการแห่งจ๊กก๊กพร้อมด้วยขุนพลอุยเอี๋ยน, งออี้ และขุนพลจ๊กก๊กคนอื่น ๆ นำทัพจ๊กก๊กเข้าโจมตีอาณาเขตของวุยก๊กในมณฑลเลียงจิ๋ว ปีเอียวและกุยห้วยขุนพลวุยก๊กอีกคนเข้ารบกับทัพข้าศึกที่บัญชาการโดยอุยเอี๋ยนที่หยางซี (陽溪) แต่ถูกตีแตกพ่ายต้องล่าถอยไป(八年，使延西入羌中，魏後將軍費瑤、雍州刺史郭淮與延戰於陽谿，延大破淮等，遷爲前軍師、征西大將軍，假節，進封南鄭侯。) จดหมายเหตุสามก๊ก เล่มที่ 40.(建興八年，與魏延入南安界，破魏將費瑤，徙亭侯，進封高陽鄉侯，遷左將軍。) จดหมายเหตุสามก๊ก เล่มที่ 45.        

ราวเดือนมีนาคม ค.ศ. 231 จูกัดเหลียงนำทัพจ๊กก๊กโจมตีวุยก๊กอีกครั้ง นำไปสู่ยุทธการที่กิสาน ในเวลานั้นสุมาอี้ขุนพลวุยก๊กรับผิดชอบกิจการทหารในมณฑลเลียงจิ๋วและหยงจิ๋ว สุมาอี้พร้อมด้วยเตียวคับ, ปีเอียว, กุยห้วย, ไต้เหลง (戴陵 ไต้หลิง) และผู้ใต้บังคับบัญชาคนอื่น ๆ นำทัพวุยก๊กไปต้านข้าศึก(亮圍祁山，招鮮卑軻比能，比能等至故北地石城以應亮。於是魏大司馬曹真有疾，司馬宣王自荊州入朝，魏明帝曰：「西方事重，非君莫可付者。」乃使西屯長安，督張郃、費曜、戴陵、郭淮等。) อรรถาธิบายจากฮั่นจิ้นชุนชิวในจดหมายเหตุสามก๊ก เล่มที่ 35. ในเดือนเมษายน ค.ศ. 231 สุมาอี้ส่งปีเอียวและไต้เหลงพร้อมด้วยกำลังทหาร 4,000 นายเข้ารักษาอำเภอเซียงเท้ง (上邽縣 ช่างกุยเซี่ยน; ปัจจุบันอยู่ในนครเทียนฉุ่ย มณฑลกานซู๋) ส่วนตัวสุมาอี้นำกองกำลังที่เหลือไปโจมตีข้าศึกที่เขากิสาน (祁山 ฉีชาน; ภูมิประเทศภูเขาโดยรอบอำเภอหลี่ มณฑลกานซู่ในปัจจุบัน) จูกัดเหลียงนำกองกำลังแยกเข้าโจมตีอำเภอเซียงเท้ง และให้กำลังทหารที่เหลือเข้าโจมตีเขากิสาน จูกัดเหลียงและกองกำลังตีกองกำลังของกุยห้วย ปีเอียว และคนอื่น ๆ แตกพ่ายและเข้ารวบรวมผลผลิตทางการเกษตรในอำเภอเซียงเท้ง(亮分兵留攻，自逆宣王於上邽。郭淮、費曜等徼亮，亮破之，因大芟刈其麥，與宣王遇於上邽之東，斂兵依險，軍不得交，亮引而還。) อรรถาธิบายจากฮั่นจิ้นชุนชิวในจดหมายเหตุสามก๊ก เล่มที่ 35.

 ในนิยายสามก๊ก 
ปีเอียวปรากฏตัวในฐานะตัวละครรองในนิยายอิงประวัติศาสตร์เรื่องสามก๊กในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ในนวนิยาย ปีเอียวเป็นผู้ใต้บังคับบัญชาของโจจิ๋นและเข้าร่วมในการรบป้องกันดินแดนของวุยก๊กระหว่างการบุกของจ๊กก๊กครั้งที่สอง ปีเอียวต้องกลถูกซุ่มโจมตีโดยเกียงอุยซึ่งตั้งใจจะวางกลกับโจจิ๋น ปีเอียวฆ่าตัวตายหลังถูกข้าศึกล้อมไว้

 อ้างอิง 

 บรรณานุกรม  




หมวดหมู่:ขุนพลของวุยก๊ก